Prishtina dhe Beogradi mbeten të ndarë, SHBA përsërisin qendrimin për pavarësinë
Katër orë bisedime në Bruksel përfunduan me akuza të ndërsjella se kush duhet fajësuar për mungesën e kompromisit
Ndërmjetësit nga Bashkimi Europian, Rusia dhe Shtetet e Bashkuara po nxitojnë të ngushtojnë hendekun mes palëve para datës 10 dhjetor, afati kur ata duhet t’i raportojnë Sekretarit të Përgjithshëm të Kombeve të Bashkuara. Në kushtet kur udhëheqësit e Prishtinës kanë kërcënuar se do të shpallin pavarësinë në mënyrë të njëanëshme, ekzistojnë shqetësime se në Ballkan mund të fillojë një valë e re dhune nëse nuk arrihet marrëveshje deri më 10 dhjetor. Pas bisedimeve të djeshme, presidenti serb Boris Tadiç tha se vendi i tij është krejtësisht kundër një vendimi të njëanshëm. tha Presidenti Tadiç. Nga ana e tij, i dërguari i Bashkimit Europian në bisedime, Wolfgang Ischinger, tha se mbetet optimist se përparimi është i mundur. Në tryezë është një plan i zotit Ischinger, për t’u ofruar palëve një marrëveshje për të ashtuquajturin “status neutral”, sipas të cilit, Beogradi dhe Prishtina do të binin dakord për disa masa praktike, si lidhjet tregtare dhe çështjet kufitare por pa diskutuar për pavarësinë. Përmes zëdhënësit të Departamentit të Shtetit, Shon Mekormak, Shtetet e Bashkuara përsëritën dje qendrimin e tyre të pandryshuar se rezultati përfundimtar i procesit të statusit duhet të jetë pavarësia për Kosovën. tha zëdhënësi i Departamentit të Shtetit Rusia ka mbajtur qendrim të ftohtë ndaj këtij plani, ashtu si edhe zyrtarët serbë dhe kosovarë. Kryeministri serb Vojisllav Koshtunica tha dje në Bruksel se plani për statusin neutral është i papranueshëm për vendin e tij. tha zoti Koshtunica. Anëtari i ekipit negociues të Prishtinës, Skënder Hyseni, akuzoi serbët se po kërkojnë ta zvarrisin procesin pafundësisht. Negociatat për statusin kanë zgjatur për rreth dy vjet dhe deri tani nuk ka patur ndonjë përparim. Në bisedimet e djeshme, udhëheqësit serbë u paraqitën shqiptarëve një ofertë të ripunuar për autonomi të gjerë por jo pavarësi për Kosovën. Delegacioni i Kosovës e hodhi poshtë ofertën, duke ngulur këmbë te kërkesa për pavarësi. Kryeministri Agim Çeku tha se serbët po ofrojnë më pak se sa ajo që kanë sot kosovarët. Udhëheqësit serbë dhe shqiptarë do të takohen për një raund të fundit bisedimesh treditëshe javën e ardhëshme në Baden të Austrisë. Çështja e statusit përfundimtar të Kosovës ishte dje në qendër të takimit të Kancelares gjermane Angela Merkel me Kryeministrin italian Romano Prodi. Të dy zyrtarët e lartë u shprehën për nevojën e një qëndrimi të harmonizuar të Bashkimit Evropian. Takimi i dy udhëheqësve të lartë evropianë, u zhvillua ndërkohë që po afrohet afati i 10 dhejtorit për përfundimit të negociatave shtesë midis Prishtinës dhe Beogradit, pa ndonjë shpresë në horizont për arritjern e një marrëveshjeje. Shqiptarët në Kosovë thonë se shumë shpejt pas 10 dhjetorit do të shpallin pavarësinë në mënyrë të njëashme, duke nënvizuar vazhdimisht, se këtë hap do ta ndërmarrin në bashkëpunim me komunitetin ndërkombëtar. Uashingtoni ka theksuar se në se palët nuk arrijnë dot një marrëveshje, atëhere statusi i Kosovës do të përcaktohej në bazë të planit të të dërguarit të posaçëm të OKB-së Marti Ahtisaari, që parashikon pavarësi të mbikqyrur. Në këtë rast Bashkimi Evropian do të luante rolin kryesor për drejtimin e proceve shtetformuese në Kosovë. Por Bashkimi Evropian ende nuk ka arritur të ketë një qëndrim të përbashkët për Kosovën. Disa vende, si Spanja, Qipro e Greqia kërkojnë që zgjidhja të vijë përmes Këshillit të Sigurimit. Rusia, aleate tradicionale e Serbëve ka kërcënuar të verë veton ndaj çdo propozimi që nuk gëzon mbështetjen e Beogradit. Duke folur sot pas takimit me Kancelaren Merkel, Kryeministri italian Romano Prodi, po ashtu theksoi nevojën e një politike të bashkërenduar të BE-së për Kosovën. Një raund i fundit bisedimesh midis Beogradit dhe Prishtinës pritet të zhvillohet më 26 deri 28 nëntor në Vjenë dhe më 10 dhjetor, përfaqësuesit e treshes, Shteteve të Bashkuara, Bashkimit Evropian dhe Rusisë, do t’i paraqesin raportin e tyre Sekretarit të Përgjithshëm të OKB-së Ban Ki Moon. //ze